D. INDUSTRIJSKO ONESNAŽEVANJE IN OBVLADOVANJE TVEGANJA

1. 31996 L 0061: Direktiva Sveta 96/61/ES z dne 24. septembra 1996 o celovitem preprečevanju in nadzorovanju onesnaževanja (UL L 257, 10. 10. 1996, str. 26), kakor je bila nazadnje spremenjena z:

- 32003 R 1882: Uredbo (ES) št. 1882/2003 Evropskega parlamenta in Sveta z dne 29. 9. 2003 (UL L 284, 31. 10. 2003, str. 1).

Z odstopanjem od člena 5(1) Direktive 96/61/ES se zahteve za izdajanje dovoljenj obstoječim obratom v Bolgariji ne uporabljajo za naslednje obrate do datuma navedenega za vsak obrat, če gre za obveznost obratovanja teh obratov v skladu z mejnimi emisijskimi vrednostmi, enakovrednimi parametri ali tehničnimi ukrepi, ki temeljijo na najboljših razpoložljivih tehnologijah v skladu s členom 9(3) in (4):

Do 31. decembra 2008:

- "Jambolen" — Jambol (dejavnost 4.1 h)

- "Verila" — Ravno Pole (dejavnost 4.1)

- "Lakprom" — Svetovračane (dejavnost 4.1 b)

- "Orgačim" — Ruse (dejavnost 4.1 j)

- "Neočim" — Dimitrovgrad (dejavnost 4.1 b)

Do 31. decembra 2009:

- "Elisejna" gara Elisejna (dejavnost 2.5 a)

Do 31. decembra 20011:

- TE "Ruse - vzhod" — Ruse (dejavnost 1.1)

- TE "Varna" — Varna (dejavnost 1.1)

- TE "Bobov Dol" — Sofija (dejavnost 1.1)

- TE v "Lukoil Neftočim" — Burgas (dejavnost 1.1)

- "Lukoil Neftočim" — Burgas (dejavnost 1.2)

- "Kremikovci" — Sofija (dejavnost 2.2)

- "Radomir Metali" — Radomir (dejavnost 2.3 b)

- "Solidus" — Pernik (dejavnost 2.4)

- "Berg Montana fitingi" — Montana (dejavnost 2.4)

- "Energoremont" — Kresna (dejavnost 2.4)

- "Čugunoleene" — Ihtiman (dejavnost 2.4)

- "Alkomet" — Šumen (dejavnost 2.5 b)

- "Start" — Dobrič (dejavnost 2.5 b)

- "Alukom" — Pleven (dejavnost 2.5 b)

- "Energia" — Turgovište (dejavnost 2.5 b)

- "Uspeh" — Lukovit (dejavnost 3.5)

- "Keramika" — Burgas (dejavnost 3.5)

- "Strojkeramika" — Mezdra (dejavnost 3.5)

- "Straldja keramika" — Straldja (dejavnost 3.5)

- "Balkankeramiks" — Novi Iskar (dejavnost 3.5)

- "Šamot" — Elin Pelin (dejavnost 3.5)

- Obrat keramike — Dragovištica (dejavnost 3.5)

- "Fajans" — Kaspičan (dejavnost 3.5)

- "Solvaj Sodi" — Devnja (dejavnost 4.2 d)

- "Polimeri" — Devnja (dejavnost 4.2 c)

- "Agropoličim" — Devnja (dejavnost 4.3)

- "Neočim" — Dimitrovgrad (dejavnost 4.3)

- "Agrija" — Plovdiv (dejavnost 4.4)

- "Balkanpharma" — Razgrad (dejavnost 4.5)

- "Biovet" — Peštera (dejavnost 4.5)

- "Catchup-frukt" — Aitos (dejavnost 6.4 b)

- "Bulgarikum" — Burgas (dejavnost 6.4 c)

- "Serdika 90" — Dobrič (dejavnost 6.4 c)

- "Ekarisaj" — Varna (dejavnost 6.5)

- "Ekarisaj - Bert" — Burgas (dejavnost 6.5)

Pred 30. oktobrom 2007 se bodo za te obrate izdala popolnoma usklajena dovoljenja, ki bodo vsebovala individualno zavezujoče časovne razporede za doseganje popolne usklajenosti. Ta dovoljenja do 30. oktobra 2007 zagotovijo upoštevanje splošnih načel, ki urejajo osnovne obveznosti upravljavcev iz člena 3 Direktive.

2. 32001 L 0080: Direktiva 2001/80/ES Evropskega parlamenta in Sveta z dne 23. oktobra 2001 o omejevanju emisij nekaterih onesnaževal v zrak iz velikih kurilnih naprav (UL L 309, 27. 11. 2001, str. 1), kakor je bila spremenjena z:

- 12003 T: Aktom o pogojih pristopa in prilagoditvah Pogodb - pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike (UL L 236, 23. 9. 2003, str. 33).

(a) Z odstopanjem od člena 4(3) in dela A Prilog III, IV in VII k Direktivi 2001/80/ES se mejne vrednosti emisij za žveplov dioksid in prah ne uporabljajo za naslednje naprave v Bolgariji do datuma, navedenega za vsako napravo:

- TE "Varna":

- Naprava 1 do 31. decembra 2009

- Naprava 2 do 31. decembra 2010

- Naprava 3 do 31. decembra 2011

- Naprava 4 do 31. decembra 2012

- Naprava 5 do 31. decembra 2013

- Naprava 6 do 31. decembra 2014

- TE "Bobov dol":

- Naprava 2 do 31. decembra 2011

- Naprava 3 do 31. decembra 2014

- TE "Ruse - vzhod"

- Napravi 3 in 4 do 31. decembra 2009

- Napravi 1 in 2 do 31. decembra 2011

- TE v "Lukoil Neftočim" Burgas:

- Naprave 2, 7, 8, 9, 10 in 11 do 31. decembra 2011.

Med tem prehodnim obdobjem emisije žveplovega dioksida in praha iz vseh kurilnih naprav na podlagi Direktive 2001/80/ES ne presegajo naslednjih zgornjih meja:

- do leta 2008: 179700 ton SO2/leto; 8900 ton praha/leto;

- do leta 2012: 103000 ton SO2/leto; 6000 ton praha/leto.

(b) Z odstopanjem od člena 4(3) in dela A Priloge VI k Direktivi 2001/80/ES se v Bolgariji do 31. decembra 2011 mejne vrednosti emisij za dušikov oksid ne uporabljajo za naprave 2, 7, 8, 9, 10 in 11 kurilne naprave TE v "Lukoil Neftočim" Burgas.

Med tem prehodnim obdobjem emisije dušikovega oksida iz vseh kurilnih naprav na podlagi Direktive 2001/80/ES ne presegajo naslednjih zgornjih meja:

- do leta 2008: 42900 ton/leto;

- do leta 2012: 33300 ton/leto.

(c) Do 1. januarja 2011 Bolgarija Komisiji predloži ažuriran načrt, vključno z investicijskim načrtom o postopnem prilagajanju preostalih neustreznih naprav, ki jasno opredeli faze uporabe pravnega reda EU. Ti načrti zagotovijo nadaljnje zmanjšanje emisij na raven, ki je bistveno nižja od vmesnih ciljev, določenih v odstavkih (a) in (b) zgoraj, zlasti za emisije v obdobju 2012 do 2014. Če Komisija, predvsem ob upoštevanju učinkov na okolje in potrebe po zmanjševanju izkrivljanja konkurence na notranjem trgu zaradi teh prehodnih ukrepov meni, da ti načrti ne zadostujejo za doseganje teh ciljev, o tem obvesti Bolgarijo. V naslednjih treh mesecih Bolgarija sporoči ukrepe, ki jih je sprejela za doseganje teh ciljev. Če nato Komisija po posvetovanju z državami članicami meni, da ti ukrepi ne zadostujejo za doseganje omenjenih ciljev, uvede postopek za ugotavljanje kršitev iz člena 226 Pogodbe ES.

--------------------------------------------------